Meltemi

Meltemi () on Välimereen kuuluvalla Egeanmeren alueella, erityisesti Kreikan Kykladeilla, Dodekanesiassa ja Kreetan rannikolla, kesäaikaan esiintyvä kuiva, puuskainen ja raikas tuuli. Se kuuluu Välimeren eteesisiin tuuliin. Meltemi-tuuli puhaltaa aina pohjoisen suunnasta. Se viilentää hellettä, mutta aiheuttaa joskus häiriöitä lauttaliikenteeseen.

Meltemi syntyy, kun Lähi-idässä ja Välimeren yllä olevan matalapaineen ja laajalle alueelle Balkanilla levinneen Azoreiden korkeapaineen ilmanpaineiden välillä on suuria eroavaisuuksia. Meltemi syntyy enimmäkseen kahtena ajanjaksona. Ensimmäinen jakso alkaa toukokuun lopussa ja päättyy heinäkuun alussa. Toinen jakso alkaa puolestaan heinäkuun lopussa ja päättyy lokakuun lopulla. Tuulen saattaa havaita koko kesänkin ajan.

Lähteet 

Kreikan ilmasto
Tuulet